Správa zo zahraničnej pracovnej cesty

1.  Účastník ZPC:

Ing. Jana Kováčová, CVTI SR, Lamačská cesta 8/A, 811 04 Bratislava, projektová manažérka, RJ

2.  Zahraničná pracovná cesta:
Stretnutie so zástupcami výskumnej inštitúcie „ZAO PROTOM“ ohľadne spolupráce v oblasti výskumu, vývoja (protónový urýchľovač) .
Miesto: Protvino, Moskovský región, Ruská federácia

3.  Rámcový program pobytu:
27. 11. 2013 – prílet do Moskvy, o cca. 15.45 hod. – transfer do Protvina
28. 11. 2013 – „on-site visits“ a rokovania so zástupcami „ZAO PROTOM“
29. 11. 2013 – rokovania so zástupcami „ZAO PROTOM“, odlet z Moskvy o 16.45 hod.

4.  Stručný priebeh rokovaní:
28.11.2013
09:00 
-	stretnutie s prof. Balakinom, riaditeľom výskumno-vývojovej organizácie „ZAO PROTOM“, úvodné diskusie;
-	rokovanie o budúcej spolupráci ZAO PROTOM a CVTI SR v oblasti výskumu a vývoja protónových terapeutických technológií;
-	prehliadka protónového terapeutického centra v Protvine;
-	prehliadka výskumno-vývojových a výrobných priestorov „ZAO PROTOM“ v Protvine, pokračovanie diskusií o možnej spolupráci v oblasti VaV technológií protónovej terapie medzi SR a RF;
14:00 
-	pokračovanie rokovaní o jednotlivých častiach dodávky podľa cenovej ponuky predloženej stranou ZAO PROTOM;
-	prerokovanie  harmonogramu dodávok jednotlivých častí dodávky
-	prerokovanie predpokladaných doplnkových aktivít k dodávke terapeutického komplexu v rámci výskumu a vývoja s cieľom atestácie zariadenia a zavedenie protónovej terapie do klinickej praxe;

29.11.2013
09:00
-	pokračovanie v rokovaní o možnej spolupráci
-	návrh ďalšieho postupu spolupráce CVTI SR a ZAO PROTOM
-	podpísanie memoranda o spolupráci riaditeľom ZAO PROTOM 
5.  Odporúčané závery:
Vzhľadom na smerovanie celosvetového vývoja súčasnej rádioterapie použiť čo najvyššiu dávku žiarenia do presne definovaného cieľového objemu s minimálnym zásahom na zdravé tkanivá , čo predstavuje významný pokrok v oblasti liečby zhubných nádorov, sa žiada, aby sa  Slovensko zapojilo do celosvetového trendu budovania protónových centier. 
Slovensku sa ponúka možnosť vybudovať takéto centrum za pomoci spolupráce s ruským výskumným pracoviskom. Napriek značnej náročnosti vybudovania takéhoto komplexu CVTI SR má všetky predpoklady pre zrealizovanie tejto aktivity za pomoci finančného príspevku zo štrukturálnych fondov.  

6.   Prehľad prinesenej dokumentácie a miesto jej uloženia
Protokol zo stretnutia podpísaný účastníkmi rokovania zahraničnej pracovnej cesty v prílohe .

7. Osobitne vyhodnotený očakávaný prínos ZPC
Technológia protónového synchrotrónu vyvinutého a patentovaného prof. Balakinom sa javí ako veľmi efektívna, vzhľadom na jej rozmery, hmotnosť a cenu. Rovnako nový prístup terapie s použitím polohovacieho kresla s pacientom je unikátna a veľmi výhodná, nakoľko nie je potrebné meniť smer ožarovania protónovými zväzkami ako v prípade ležiaceho pacienta (tzv. gantry technológie). Progresívne počítačové riadenie polohovacieho kresla zase významne šetrí čas nastavenia zariadenia na konkrétneho pacienta, vďaka memorovacej funkcii. Z týchto dôvodov sa uvedená technológia ukazuje ako najvýhodnejšia na použitie v rámci budovaného Vedecko-výskumného protónového komplexu na Slovensku. Po dobudovaní protónového komplexu sa očakáva, že toto nové centrum najmä vďaka nízkym investičným a prevádzkovým nákladom umožní širokú dostupnosť protónovej terapie. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z návštevy budú tlmočené ďalším zamestnancom CVTI SR.

Súhlasím so zverejnením správy na internete: áno
Dátum: 06. 12. 2013

Správu vypracoval: Ing. Jana Kováčová  				...................................	
Schválil: prof. RNDr. Ján Turňa, CSc.				...................................